Allen dien, die disen brief ✳ an ✳ sehent ✳ oder hoͤrent lesen, nû ✳ und hie nah, ✳ kûnde ✳ und vergihe ich,
Johans Vasolt, ✳ ✳ schulth̄ ze Sekingen, ✳ daz ich an miner und an vro Mechthilden, miner swiger, von
Munpher, ✳ und an Margareten, ir tohter, miner elichen frowen stat, der wissenthafter vogt ich bin, ✳ von unser
gemein notdurft wegen verkoffet habe ✳ und ✳ ze koffend ✳ gegeben reht ✳ und ✳ redelich ze lidigem koffe ✳ und
fûr eigen ✳ die hofstat, dû da lit nid der kilchmûre, bi dem brûnnen ✳ und ✳ daz guͦt, so ze der hofstat hoͤret,
so Erny Stelli hat in dem banne ze Schinznah, ✳ dien geislichen, erbeˀn frowen ✳ der ✳ ✳ abtissin ✳ und dem ✳ ✳ convent
gemeinlich ze Kûngsvelt, in Kostenzer bistuͦm gelegen, ✳ ze niessende, ✳ ze besitzende, ✳ ze besetzende ✳ und ze habende
fûr lidig eigen ✳ umb ✳ sibenzehen phûnt phēningen geber ✳ und ✳ genemˀ Zovinger mûnze, ✳ die ich und die selben
Mehthild von Munphe, min swiger, ✳ Margareta, ir tohtˀ, min elichû frowe, gar ✳ und genzlich von Walthern dem hofmeister ✳ an der selben abtissin ✳ und conventes stat ze Kûngsvelt enphangen hant ✳ und in unser eigen notdurft
bekeret, des wir offenlich verjehent. ✳ und hab ich, vorgenander Johans Vasolt, daz obgenant guͦt ✳ und gelt,
so dar zuͦ hoͤret, uf geben ✳ und gevˀtiget ✳ mit der selben miner vorgenanden swiger ✳ und mit miner vorgen̄
elichen frowen, der wissenthafter vogt ich bin, ✳ Walthern dem hofmeister an der abtissin ✳ und des conventes
stat gemeinlich ze Kûngsvelt ✳ und ze iren handen ✳ vor dem gerihte ze Sekingen, do Johans Wibel von Sekingen an miner stat ze gerihte saz. ✳ und beschah disû vertigūnge ✳ und ufgeben als vor ist geschriben von mir, ✳ minˀ
swiger ✳ und miner elichen frowen, mit handen ✳ und mit mûnden ✳ und mit aller der gewarsami ✳ und sicherheit,
worten ✳ und ✳ werchen, so dar zuͦ hortend ✳ und notdurft warend, ✳ und als och dar umb sunderlich vor dem
obgenanten rihtere in gerihtes wise ze Seking₎ uf den eit ✳ erkennet ✳ und ✳ erteilet wart, ✳ daz disû hantgift
und vertigūge nû ✳ und hie nah wol kraft ✳ und hantvestin haben sullend ✳ und mugend ✳ gegen dien vorgenan̄
der ✳ ✳ abtissin ✳ und ✳ dem convent gemeinlich ze Kûngsvelt ✳ da bi, so entzigen och wir ûns ✳ und hant uns entzigen
frilich aller der ansprahe, ✳ vorderūge ✳ und rehtes, so wir ✳ oder unser erben an die vorgenan̄ die ✳ ✳ abtissin ✳ und
den ✳ ✳ convent gemeinlich ze Kûngsvelt von der obgenan̄ hofstat ✳ und guͦtes und geltes wegen, so dar zuͦ hoͤrend,
mit deheinen geislichen ✳ oder weltlichen gerihten, ✳ oder mit deheinen stette ✳ oder landes friheit ✳ oder gewonheit, ✳
oder mit deheinen anderen sachen, in welen weg daz sin moͤhte, jemˀ moͤhten gewinnen. ✳ och gelobe ich fûr mich,
fûr die vorgenan̄ Mehtild, min swiger, ✳ Margareten, min elichen frowen, ✳ und fûr unser erben weren ze sinde
der vorgenan̄ hofstat und guͦte, so dar zuͦ hoͤret, fûr lidig eigen nah rehte ✳ vor geislichen ✳ und weltlichen gerihten ✳ und an allen dien stetten, da es dien vorgenan̄ der abtissin ✳ und dem convent ze Kûngsvelt jemˀ notdurft geschihet bi guͦten trûwen ane alle gevˀde. ✳ ze einem offenen urkûnde aller der dingen, so da vor sint
geschriben, so hant wir, der raͤt ze Sekingen, wand disu ding, als vor ist geschriben, vor uns in gerihtes wise
sint geschehen, ✳ unserre stette gemein insigel gehenket an disen brief durh bette willen der vorgenander teilen ze
beiden siten. ✳ dis geschah ✳ und wart dirre brief geben ze Sekingen an dem nehsten zinstag vor dem meiien tage,
des jares, do man zalte von gottes gebûrte druzehen hundert jar, dar nah in dem ahtoden ✳ und drissigosten
jare, ✳ do ze gegen warend Heinr₎ Birchidorf, ✳ Uͦlr̄ Ratze, ✳ Heinr₎ Rippe, ✳ Chuͤnr̄ Russeler, ✳ Walthˀ von Steina, ✳
Heinr₎ Spise, ✳ Gerūg Bremli, burgˀe ze Seking₎, ✳ und ander erber lûte vil, die dis sahend und hortend. ✳